ท่าอากาศยานนานาชาติกระบี่

ท่าอากาศยานนานาชาติกระบี่ หรือ สนามบินกระบี่  ()  ตั้งอยู่ริมถนนเพชรเกษม ตำบลเหนือคลอง อำเภอเหนือคลอง จังหวัดกระบี่ ตั้งอยู่ระหว่างอำเภอเมืองกระบี่กับอำเภอเหนือคลอง ไปทางจังหวัดตรัง เป็นท่าอากาศยานในสังกัดกรมท่าอากาศยาน กระทรวงคมนาคม และเป็นท่าอากาศยานที่ให้บริการเที่ยวบินระหว่างประเทศ (International Airport)ประกาศสำนักงานการบินพลเรือนแห่งประเทศไทย เรื่อง รายชื่อสนามบินที่ให้บริการเที่ยวบินระหว่างประเทศ (International Airport) พ.ศ. ๒๕๖๖

 ประวัติ 
ท่าอากาศยานกระบี่ เริ่มก่อสร้างเมื่อ พ.ศ. 2526 โดยภาคเอกชนและเทศบาลเมืองกระบี่ ได้ร่วมลงทุนก่อสร้างสนามบินขนาดเล็กจนแล้วเสร็จในปี พ.ศ. 2529 เปิดให้บริการการบินด้วยเครื่องบินขนาด 18 ที่นั่ง  แต่ไม่ประสบผลสำเร็จ จึงมอบสนามบินให้กับกรมการขนส่งทางอากาศ กระทรวงคมนาคม พัฒนาให้เป็นสนามบินได้มาตรฐาน เพื่อให้การเดินทางสู่จังหวัดกระบี่  มีความสะดวกสบายและรวดเร็วยิ่งขึ้น และเป็นการส่งเสริมและพัฒนาการท่องเที่ยวของจังหวัดกระบี่  ตลอดจนให้มีการขยายตัวของธุรกิจ ภายในจังหวัดกระบี่มีความคล่องตัวยิ่งขึ้น

รัฐบาลได้มีมติให้กรมการขนส่งทางอากาศ สำรวจออกแบบ จัดซื้อที่ดิน และดำเนินการก่อสร้างท่าอากาศยานกระบี่ ตั้งแต่ปีงบประมาณ 2536 เป็นต้นมา ท่าอากาศยานกระบี่เป็นสนามบินที่มีเที่ยวบินมากที่สุดเป็นอันดับที่ 1 ของกรมการขนส่งทางอากาศ

ในปี พ.ศ. 2563 ได้มีโครงการพัฒนาท่าอากาศยานกระบี่ โดยกรมท่าอากาศยาน ก่อสร้างลานจอดเครื่องบิน ขนาด 135 x 1,080 เมตร สามารถจอดเครื่องบินขนาด B737 ได้ 40 ลำ และก่อสร้างอาคารที่พักผู้โดยสารหลังที่ 3 สามารถรองรับผู้โดยสารได้ 3,000 คนต่อชั่วโมง หรือ 8.0 ล้านคนต่อปี เพื่อให้สามารถรองรับจำนวนผู้โดยสารและจำนวนเที่ยวบินที่เพิ่มมากขึ้น รวมทั้งยังเป็นการส่งเสริมการท่องเที่ยวภายในจังหวัด มีระยะเวลาการดำเนินการเริ่มตั้งแต่วันที่ 1 ตุลาคม 2560 – 30 กันยายน 2565 (งบประมาณปี 2561 – 2565)"โครงการพัฒนาท่าอากาศยานกระบี่ จังหวัดกระบี่" .กรมท่าอากาศยาน. สืบค้นเมื่อ 1-10-2563

 การจะให้บริษัทท่าอากาศยานไทยเข้าบริหาร 
กระทรวงคมนาคมได้มีแผนการที่จะให้ บริษัท ท่าอากาศยานไทย จำกัด(มหาชน) เข้าบริหารท่าอากาศยานนานาชาติกระบี่ ในลักษณะการบริหารสัญญาร่วม หรือการจ้าง บมจ. ท่าอากาศยานไทย บริหารจัดการ โดยกรมท่าอากาศยานยังคงความเป็นเจ้าของท่าอากาศยาน

ในเดือนมีนาคม 2565 นายศักดิ์สยาม ชิดชอบ รัฐมนตรีว่าการกระทรวงคมนาคม ได้เปิดเผยว่ากระทรวงคมนาคมจะเสนอต่อคณะรัฐมนตรีเพื่อพิจารณาให้ความเห็นชอบ ให้บริษัท ท่าอากาศยานไทย จำกัด (มหาชน) เข้าดูแลและบริหารจัดการท่าอากาศยานกระบี่แทนกรมท่าอากาศยาน

 ข้อมูลพื้นฐาน 
ท่าอากาศยานกระบี่ มีทางวิ่งเส้นทางเดียว ขนาดความยาว 3,000 เมตร กว้าง 45 เมตร พร้อมไหล่ทางวิ่งข้างละ 7.50 เมตร ทางขับขนาดยาว 320 เมตร กว้าง 23 เมตร และ ขนาดยาว  43 เมตร กว้าง 23 เมตร ผิวแอสฟัลติกคอนกรีต และลานจอดเครื่องบิน ขนาดยาว 200 เมตรกว้าง 85 เมตร ผิวคอนกรีต พร้อมระบบสาธารณูปโภคต่าง ๆ  ได้แก่ ระบบไฟฟ้า ระบบโทรศัพท์ ระบบประปา ระบบระบายน้ำภายในสนามบิน ลานจอดรถยนต์ ในปี พ.ศ. 2561 ท่าอากาศยานนานาชาติกระบี่รับผู้โดยสารจาก 11 ประเทศ ได้แก่ ประเทศสิงคโปร์ ประเทศรัสเซีย ประเทศมาเลเซีย ประเทศจีน ประเทศฟินแลนด์ ประเทศกาตาร์ ประเทศนอร์เวย์ ประเทศอังกฤษ ประเทศเดนมาร์ก ประเทศสวีเดน โดยประเทศล่าสุดได้แก่ประเทศเกาหลีใต้ในเที่ยวบิน KE9637ท่าอากาศยานกระบี่ ข้อมูลพื้นฐานท่าอากาศยานกระบี่ มีจำนวนผู้โดยสารตลอดทั้งปี 2561 อยู่ที่ 4,193,099 คน มี 28,639 เที่ยวบิน10 อันดับสนามบินภูธร ผู้โดยสารมากที่สุดปี 2561

 รายชื่อสายการบิน 
สายการบิน จุดหมายปลายทาง หมายเหตุการบินไทยกรุงเทพฯ-สุวรรณภูมิ  ภายในประเทศบางกอกแอร์เวย์   กรุงเทพฯ-สุวรรณภูมิ, สมุย, เชียงใหม่  ภายในประเทศ ไทยแอร์เอเชีย  กรุงเทพฯ-ดอนเมือง, กรุงเทพฯ-สุวรรณภูมิ, เชียงใหม่ ภายในประเทศ ไทยไลอ้อนแอร์  กรุงเทพฯ-ดอนเมือง   ภายในประเทศนกแอร์กรุงเทพฯ-ดอนเมืองภายในประเทศ ไทยเวียดเจ็ทแอร์   กรุงเทพฯ-สุวรรณภูมิ  ภายในประเทศ    แอร์เอเชีย  กัวลาลัมเปอร์ ระหว่างประเทศ    สกู๊ต  สิงคโปร์  ระหว่างประเทศ    เจ็ทสตาร์ เอเชีย  สิงคโปร์  ระหว่างประเทศ    ฟลายดูไบ ดูไบ​  ระหว่างประเทศเสฉวนแอร์ไลน์เฉิงตู, ฉงชิ่งระหว่างประเทศบาติกแอร์ มาเลเซีย กัวลาลัมเปอร์ระหว่างประเทศอินดิโกมุมไบ, บังกาลอร์ ระหว่างประเทศเอทิฮัดอาบูดาบี ระหว่างประเทศแอร์อาระเบียชัรญะฮ์ ระหว่างประเทศ

 สายการบินที่เคยให้บริการ 
 สายการบิน จุดหมายปลายทาง หมายเหตุ การบินไทย  กรุงเทพฯ-ดอนเมือง  ภายในประเทศ ไทยแอร์เอเชีย  ฮ่องกง, สิงคโปร์ ระหว่างประเทศมาเลเซียแอร์ไลน์  กัวลาลัมเปอร์ ระหว่างประเทศ

 สมุดภาพ 

 อ้างอิง 

กระบี่
กระบี่
กระบี่

หมวดหมู่:โครงสร้างพื้นฐานด้านการขนส่งในจังหวัดกระบี่
หมวดหมู่:สิ่งก่อสร้างในอำเภอเหนือคลอง
ก